40. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ, ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Α3β/3984 της 26 Μαρτ. /6 Απρ.  1990  (ΦΕΚ Β΄ 239) (Διόρθ. Σφάλμ. στο ΦΕΚ Β΄ 299/7  Μαΐου 1990) Παροχή Δευτεροβάθμιας και Τριτοβάθμιας Οδοντιατρικής Περίθαλψης από τα Οδοντιατρικά και Γναθοχειρουργικά Τμήματα των Νοσοκομείων. Έχοντας υπόψη: 1.Τις διατάξεις των άρθρ. 5 και 11 παρ. 6 του Νόμ. 1397/83 «Εθνικό Σύστημα Υγείας». 2.Την γνώμη του Κεντρικού Συμβουλίου Υγείας, όπως διατυπώνεται στην απόφ. 3/71η Ολομ./22.2.90 της Ολομέλειάς του. 3.Την ανάγκη παροχής υπηρεσιών Δευτεροβάθμιας και Τριτοβάθμιας Οδοντιατρικής Περίθαλψης από τα Οδοντιατρικά και Γναθοχειρουργικά Τμήματα των Νοσοκομείων της Χώρας αποφασίζουμε: Άρθρ.1.-1.Παροχή Οδοντιατρικής Περίθαλψης σε ασθενείς με γενικά νοσήματα όπως μεταβολικά και ενδοκρινών αδένων κυκλοφοριακά, καρδιοπάθειες, αιμορραγικές διαθέσεις πολυμεταγγιζόμενα άτομα κ.λ.π. τα οποία προκειμένου ν’ αντιμετωπισθούν έχουν ανάγκη Νοσοκομειακού περιβάλλοντος, όπου υπάρχει δυνατότητα παρέμβασης αν χρειασθεί, άλλης ιατρικής ειδικότητας και ακόμη λόγω της ειδικής γνώσης και εμπειρίας του Νοσοκομειακού Οδοντιάτρου για την αντιμετώπισή τους. Για την οδοντιατρική θεραπεία των ασθενών της κατηγορίας αυτής απαιτείται η συνεργασία με τον θεράποντα γιατρό και η ενημέρωση για τον κατάλληλο χρόνο έναρξης της θεραπείας, τον τρόπο της οδοντιατρικής αντιμετώπισης του ασθενή και το είδος της αναισθησίας. 2.Άμεση αντιμετώπιση περιστατικών που έχουν ανάγκη αρχικής εκτίμησης και προσφοράς επείγουσας φροντίδας (ασθενείς με κατάγματα γνάθων ή με άλλα προβλήματα για τα οποία νοσηλεύονται στη Μ.Ε.Θ.), μέχρις ότου διακομισθούν σε Κέντρα Τριτοβάθμιας Οδοντιατρικής Περίθαλψης. Η παροχή Δευτεροβάθμιας Οδοντιατρικής Περίθαλψης σε ασθενείς που νοσηλεύονται για τα νοσήματα αυτά στα Νοσοκομεία ή παραπέμπονται από τα Κέντρα Υγείας της περιοχής τους, από τους ελευθεροεπαγγελματίες οδοντιάτρους από τα ιατρεία του Ι.Κ.Α. ή άλλα Ασφαλιστικά Ταμεία. Για την πληρέστερη κάλυψη αυτών των ασθενών είναι απαραίτητη η δημιουργία ανάλογης υποδομής στα Οδοντιατρικά Τμήματα των Νοσοκομείων και η πρόσληψη κατάλληλα εκπαιδευμένου επιστημονικού προσωπικού. 3.Παροχή Οδοντιατρικής Περίθαλψης σε ειδικούς ασθενείς που δεν συνεργάζονται με τον Οδοντίατρο (άτομα με εγκεφαλική παράλυση, αυτισμό, σύνδρομο DOWN, σπαστικά κ.λ.π.). Πρόκειται για άτομα που δεν είναι νοσοκομειακοί ασθενείς αλλά κυρίως παραμένουν στο σπίτι, ή σε άσυλα και στη μεγάλη τους πλειοψηφία δεν παίρνουν φάρμακα ούτε βρίσκονται υπό ιατρική παρακολούθηση. Στα άτομα αυτά η Οδοντιατρική θεραπεία κατά κανόνα είναι δυνατόν να γίνει μόνο με γενική νάρκωση γι’ αυτό και πρέπει να παρέχεται σε Νοσοκομείο, κατά προτίμηση Ειδικό Νοσοκομείο ανάλογων περιπτώσεων, όπου δεν θα συνυπάρχουν νοσηλευόμενοι ασθενείς, με ασθένειες άλλων νοσημάτων. 4.Παροχή οδοντιατρικής Περίθαλψης σε ασθενείς με ψυχικά νοσήματα ή χρόνιες νευρολογικές παθήσεις. Η κάλυψη των ασθενών της κατηγορίας αυτής πρέπει να γίνεται σε Ψυχιατρικά Νοσοκομεία που διαθέτουν Οδοντιατρικό Τμήμα. Στα εν λόγω Νοσοκομεία πρέπει να παρέχεται πλήρης οδοντιατρική περίθαλψη σε νοσηλευόμενους ασθενείς, ή σε ασθενείς ανοικτής περίθαλψης. Στη κατηγορία αυτών των ασθενών είναι επιβεβλημένη και η οδοντοπροσθετική αποκατάσταση. 5.Στις περιπτώσεις των ασθενών που αναφέρονται στις παρ. 3 και 4 οι οδοντιατρικές εργασίες απαιτείται να γίνονται κάτω από γενική αναισθησία, που χορηγεί αναισθησιολόγος γιατρός. Η εκτέλεση οδοντιατρικών εργασιών με γενική νάρκωση δεν απαιτεί ειδική εκπαίδευση των οδοντιάτρων. 6.Παροχή οδοντιατρικής περίθαλψης σε ασθενείς - φορείς AIDS. (Αντί για τη σελ. 606,211) Σελ.606,211(α) Τεύχος 1132-Σελ.15 745 Οδοντίατροι 34.Ζ.η.38-40 Οι ασθενείς της κατηγορίας αυτής διαιρούνται σε δύο Ομάδες :α)Στα άτομα που το AIDS αποτελεί δευτερογενή εκδήλωση μιας πρωτογενούς νόσου (όπως πολυμεταγγιζόμενα άτομα) και β)στα άτομα που το AIDS αποτελεί την εκδήλωση κύριας πρωτογενούς νόσου. Η πρώτη κατηγορία των ασθενών στην οποία περιλαμβάνονται παιδικά και ενήλικες φορείς AIDS, συνήθως πολυμεταγγιζόμενοι, θεραπεύονται οδοντιατρικά στα Οδοντιατρεία των Νοσοκομείων που νοσηλεύονται και παρακολουθούνται για την πρωτογενή τους πάθηση. Στη δεύτερη κατηγορία περιλαμβάνονται ενήλικες για τους οποίους το AIDS αποτελεί κύρια, μοναδική νόσο, ή ανήκουν σε ομάδες υψηλού κινδύνου (ναρκομανείς ομοφυλόφιλοι κ.λπ.) και οι οποίοι πρέπει να θεραπεύονται οδοντιατρικά σε ειδικές μονάδες ορισμένων Νοσοκομείων. Γενικά, άτομα φορείς AIDS ή και Ηπατίτιδας τύπου Β, όταν δεν συνυπάρχει γενική νόσος, μπορούν να θεραπεύονται σε οποιοδήποτε οδοντιατρείο δημόσιο ή ιδιωτικό εφ’ όσον ο θεράπων οδοντίατρος λαμβάνει όλα τα απαραίτητα προφυλακτικά μέσα. Τριτοβάθμια Οδοντιατρική Περίθαλψη Άρθρ.2.-1.Η Τριτοβάθμια Οδοντιατρική Περίθαλψη καλύπτει το αντικείμενο της Ειδικότητας της Γναθοχειρουργικής όπως προδιαγράφεται από τις διατάξεις του Π.Δ. 200/88. Στα Γναθοχειρουργικά Τμήματα των Νοσοκομείων, τα οποία πρέπει να αναπτύσσονται με γεωγραφικά και άλλα ειδικά κριτήρια (εργατικά ατυχήματα, τροχαία κ.λπ.) παρέχονται οι θεραπευτικές εκείνες εργασίες που απαιτείται να γίνονται κάτω από αναισθησία. Απαραίτητη επίσης είναι η σύσταση, στα Γναθοχειρουργικά Τμήματα, Κέντρου Αντιμετώπισης και Παρακολούθησης ασθενών με ανωμαλίες διάπλασης, κυρίως χειλεοϋπερωσχιστίες. Για τη λειτουργία του Κέντρου απαραίτητη είναι η συνεργασία ομάδας Επιστημόνων από διαφορετικές Ειδικότητες της Οδοντιατρικής και Ιατρικής (Γναθοχειρούργος, Χειρούργος Παίδων, Πλαστικός Χειρούργος, Ωτορινολαρυγγολόγος, Ορθοδοντικός Προσθετολόγος), καθώς και Ψυχολόγος Κοινων. Λειτουργός, εξειδικευμένο νοσηλευτικό προσωπικό κ.λπ.  Ορθοδοντική θεραπεία Άρθρ.3.-Η έρευνα, μελέτη και αντιμετώπιση περιστατικών που έχουν ανάγκη Ορθοδοντικής θεραπείας, πραγματοποιείται από Οδοντιάτρους, Ειδικούς Ορθοδοντικούς, οι οποίοι προσλαμβάνονται σε θέσεις που συνιστώνται για το σκοπό αυτό, ανά υγειονομική περιφέρεια. Σελ.606,212(α)  Τεύχος 1132-Σελ.16 